එමෙන්ම, ගම්පහ දිස්ත්‍රික්කයේ ගම්පහ ජ්‍යෙෂ්ඨ පොලිස් අධිකාරි කාර්යාලය, මල්වතු හිරිපිටිය, කිරිඳිවැල, පූගොඩ, දොම්පේ යන පොලිස් ස්ථානයන් ද විෂබීජහරණයට ලක් කළේ හිරු සහන යාත්‍රා ක්‍රියාන්විතයට සමගාමීවයි.යාපනය දිස්ත්‍රික්කය ආවරණය කරමින් විෂබීජහරණය සිදුකරනු ලැබුවේ යාපනය, මනිපායි, චුන්නාක්කම් සහ කෝපායි පොලිස් ස්ථානයි.මේ අතර, රට වෙනුවෙන් හිරු සහන යාත්‍රා ක්‍රියාන්විතයට සමගාමීව හිරු මාධ්‍ය ජාලය ශ්‍රී ලංකා රතු කුරුස සමාජය සමග එක්ව කොරෝනා වෛරසය මැඩ පැවැත්වීම සඳහා කටයුතු කරන සෞඛ්‍ය කාර්ය මණ්ඩලවලට අවශ්‍ය ප්‍රමිතියෙන් යුතු ආරක්ෂිත ඇඳුම් සහ උපකරණ ලබාදීමේ වැඩසටහන යටතේ යාපනය දිස්ත්‍රික් මහජන සෞඛ්‍ය පරීක්ෂකවරුන්ට අවශ්‍ය ඇඳුම් සහ උපකරණ අද පරිත්‍යාග කළා.